ભારતની નંબર વન બેડમિન્ટન ખેલાડી સાઇના નેહવાલની સફર ભલે બીજા રાઉન્ડમાં જ ખતમ થઈ ગઈ હોય, પરંતુ દેશની નંબર બે ખેલાડી પીવી સંધુએ િરયો ઓલિમ્પિકમાં પોતાનો જલવો જારી રાખ્યો છે. સંધુ ક્વાર્ટર ફાઇનલમાં પહોંચી ગઈ છે. ચીની તાઇપેની ખેલાડી તાઇ-જૂ-યિંગ સામે સંધુએ જબરદસ્ત રમતનું પ્રદર્શન કર્યું અને પહેલી ગેમ આસાનીથી જીતી લીધી હતી. સંધુએ પહેલી ગેમ ૧૯ મિનિટમાં ૨૧-૧૩થી જીતી હતી. પહેલી ગેમ જીત્યા બાદ સંધુનો ઉત્સાહ સાતમા આસમાને હતો. તેણે બીજી ગેમમાં શાનદાર રમત દેખાડી ચીની તાઇપેની ખેલાડીને કોઈ જ તક આપી નહોતી. સંધુએ બીજી ગેમ ૨૧-૧૪થી જીતીને મેચ પોતાના નામે કરી લીધી.